EkBass/fiwiki-20250220-pages-articles huggingface dataset:
Ilmor

Ilmor on brittiläinen moottoriurheilutekniikkaa valmistava yritys. Ilmorin perustivat Mario Illien ja Paul Morgan vuonna 1984 Roger Pensken rahoituksella. Roger Penske sai 50 prosenttia yrityksen osakkeista, ja myi myöhemmin 25 prosenttia yrityksestä Chevroletille. Yritys kehitti aluksi IndyCar-moottoreita, ja kaudella se tuli F1-sarjaan toimittaessaan moottorit Leyton House-tallille. Kaudella se toimitti moottorit Marchille ja Tyrrellille. Kaudeksi Mercedes-Benz tilasi Ilmorin moottorit Sauber-tallille. Myöhemmin vuonna 1993 Mercedes osti Chevroletin osuuden Ilmorista, ja seuraavalla kaudella Sauberin Ilmor-moottoreiden nimi oli Mercedes-Benz, Pacific Grand Prix'n moottoreiden kantaessa edelleen Ilmor-nimeä. Kaudesta Ilmor toimitti Mercedes-moottorit McLaren-tallille, joka on saavuttanut Ilmorin moottoreilla paljon menestystä: kausilla 1995 ja 1996 sijoituttiin useita kertoja palkintokorokkeelle, kaudella 1997 voitettiin kolme kilpailua ja kausilla 1998 ja 1999 Mika Häkkinen voitti kuljettajien maailmanmestaruuden. Paul Morganin kuoltua lento-onnettomuudessa vuonna 2001 Mercedes kasvatti omistustaan 55 prosenttiin vuonna 2002, ja nimesi yrityksen Mercedes-Ilmoriksi. Vuonna 2005 Mercedes osti loputkin Ilmorin osakkeista, ja yhtiön nimeksi tuli Mercedes-Benz High Performance Engines. ==Ilmor Engineering== Vuonna 2005 Mario Illien ja Roger Penske ostivat takaisin pienen Special Projects -osaston, joka oli vuodesta 2003 asti valmistanut Hondan IndyCar-moottorit. Tämä uusi, täysin Mercedes-Benzistä riippumaton yhtiö sai nimekseen Ilmor Engineering Ltd., ja jatkaa Hondan IRL-moottorien toimittamista, ollen sarjan ainoa moottorintoimittaja. ===MotoGP=== Ratamoottoripyöräilyn MotoGP-sarjassa Ilmorilla oli talli mukana kausilla 2006-2007. Sen virallinen nimi oli Ilmor SRT. Talli osallistui yhdellä pyörällä kauden 2006 kahteen viimeiseen osakilpailuun. Ainoata pyörää ajoi Garry McCoy, jonka molemmissa starteissa hän sijoittui pistesijoille eli 15. parhaan joukkoon. Kauden 2007 ensimmäisessä kilpailussa kumpikaan pyörä ei päässyt maaliin. Ilmor vetäytyikin sarjasta heti huonosti sujuneen avauskilpailun jälkeen, syynä tallin mukaan vetäytymisen takana oli raha- ja sponsoripula. Kuljettajina tuolla kaudella oli Britanniasta kotoisin oleva Jeremy McWilliams ja australialainen Andrew Pitt. == Lähteet == *Illien vetää Ilmor-tallin tauolle MM-sarjassa *Illienin Ilmor-talli hajoaa === Viitteet === Luokka:Brittiläiset moottoripyörävalmistajat
Moskovan reservirintama

Moskovan reservirintama oli Puna-armeijan toisen maailmansodan rintama, joka syntyi Možaiskin puolustuslinja uudelleennimeämisen seurauksena 30. heinäkuuta 1941. Moskovan reservirintama hajotettiin 12. lokakuuta 1941. Sen pohjalta luotiin myöhemmin Reservirintama. Rintaman komentajana toimi kenraaliluutnantti Pavel Artemjev.LookSmart's FindArticles - Movement to contact and commitment to combat of reserve fronts Military Thought, April- June, 2004, by Ye.I. Malashenko == Lähteet == Luokka:Puna-armeijan rintamat toisessa maailmansodassa
Korla

Korla (, pinyinin mukaan Kuerle) on kaupunki uiguurien asuma-alueella Sinkiangin autonomisella alueella Kiinassa. Se on Bayingolinin mongolien autonominen prefektuurin päähallintopaikka. Han-dynastian aikana paikka tunnettiin Weilinä. Kaupungin asukasluku on noin 420 000 ja kasvanee noin 20 000 vuodessa. Kaupunki ja sitä ympäröivä alue on ollut väljästi Kiinan keisarikunnan hallinnassa, koska se sijaitsee silkkitien varrella. Kiinan kansantasavalta on ottanut alueen voimakkaamman hallinnon kohteeksi. Korla on Tarimin altaan öljy- ja kaasuteollisuuden keskus ja siellä vaikuttaa Kiinan kansallisen öljy-yhtiön, China National Petroleum Corporationin kotimaantoimintaa harjoittavan PetroChinan tytäryhtiö Tarim Oil. ==Elinkeinoelämä== ===Energiateollisuus=== Alueella on öljy- ja kaasuteollisuutta. Öljynetsinnän ja poraamisen vuoksi kaupungin väkiluku kasvaa voimakkaasti.A glimpse of the World: Korla Journal: A Remote Boomtown Where Mainly Newcomers Benefit Tarimin altaalta kulkee noin 3 000 km pitkä maakaasuputki Shanghaihin.Arthur E. Berman: Letter From Korla, Xinjiang Autonomous Region, People’s Republic of China ===Maatalous- ja elintarviketeollisuus=== Korlassa kasvatetaan vientiin kiinalaisia valkeita päärynöitä (kiinaksi bai li ja tieteelliseltä nimeltään Pyrus bretschneideri). Se eroaa kuitenkin alkuperäisestä Korlan päärynästä. Kaupungissa toimii Xinjiang Korla Pear Co Ltd, joka on julkisesti noteerattu yhtiö (numero 600540), joka harjoittaa päärynöiden kasvinjalostusta, niiden viljelyä, jalostamista ja myymistä. ===Liikenne=== Korlaan valmistui rautatie Turfanista vuonna 1984.Kansan päivälehti: Nanjiang Railway: Road of Unity and Benefit 7.12.2007 Korlan lentoasemalta China Southern Airlines lentää yli 37 Kiinan sisäistä lyhyen matkan lentoa viikoittain. China Southern Airlines lentää Korlasta Qiemon lentoasemalle ja Ürümqi Diwopun kansainväliselle lentoasemalle ATR 72-500:lla. Korlan itäpuolella on suuri Bostenjärvi. ===Matkailu=== Korla valittiin 16. lokakuuta 2006 yhdeksi Kiinan kymmenestä viehättävimmästä kaupungista yli kuudensadan Kiinan kansantasavallan kaupungin joukosta. Korla sai kunniamaininnan ainoana Luoteis-Kiinan kaupungeista.XJTX via Xinjiangin uiguurien autonomisen alueen hallitus: Korla City listed among top 10 charming cities in China , luettu 9.4.2006 Alue sijaitsee Silkkitien läheisyydessä. == Galleria == Kuva:Korla panorama large.jpg|Kaupungin panoramaa. Kuva:Korla Railway Station.jpg|Korlan rautatieasema. Kuva:Bayinguoleng hotel korla xinjiang.jpg|Hotellirakennus. Kuva:Korla may2007panorama.jpg|Kaupunkimaisemaa vuonna 2007. Kuva:Korla oldandnew.jpg|Kaupunkimaisemaa vuonna 2007. ==Lähteet== ==Aiheesta muualla== * The Oppositite End of China, Michael D. Manning, 2-12/2005 valokuvia * Korla Travel Guide * ibiblio: Pyrus bretschneideri * Kansan päivälehti: Tarim Basin in NW China to produce daily gas supply of 33 mln cu m by year end * China.org: Gas Fields of the Source * Sääennuste *
Salmoneus

Salmoneus () oli kreikkalaisessa mytologiassa Aioloksen ja Enareten poika, Athamaan ja Sisyfoksen veliApollodoros: Bibliotheke 1.7.3 ('Kirjasto') (engl. käännös). ja Tyron isä.Apollorodos: Bibliotheke 1.9.8 ('Kirjasto') (engl. käännös).Homeros: Odysseia 11.235–259 (engl. käännös). Hän oli Eliin kuningas ja Salmonian kaupungin perustaja.Strabon: Geografia 8.3.31 (engl. käännös). Myytin mukaan Salmoneus yritti osoittaa olevansa Zeuksen veroinen ajamalla nelivaljakon vetämillä pronssivaunuilla. Hän matki ukkosta kiskomalla pronssikattiloita rattaidensa perässä ja jäljitteli salamoita viskomalla soihtuja ilmaan. Hän ei säästellyt vaivojaan pyrkiessään osoittamaan valheellista jumaluuttaan alamaisilleen ja saadakseen heidät palvomaan ja tuomaan uhrilahjojaan itselleen. Zeus surmasi kuitenkin hänet vasamallaan ja tuhosi hänen kaupunkinsa puolustaakseen kunniaansa oikeana kuolemattomana.Apollorodos: Bibliotheke 1.9.7 ('Kirjasto') (engl. käännös).Hyginus: Fabulae lx, lxi (engl. käännös). == Lähteet == Luokka:Eliin kuninkaat
Paul Julius Reuter

Paul Julius von Reuter (21. heinäkuuta 1816 Kassel, Saksa − 25. helmikuuta 1899 Nizza, Ranska) oli brittiläinen journalisti, mediayrittäjä ja paroni, joka perusti uutistoimisto Reutersin. Reuter syntyi Israel Beer Josaphatina saksanjuutalaiseen perheeseen, hänen isänsä oli rabbi. Göttingenissä Reuter tapasi Carl Friedrich Gaussin, joka oli keksinyt lankaa pitkin kulkevan "sähkösignaalin". Reuters muutti 29. lokakuuta 1845 Lontooseen ja otti nimekseen Joseph Josephat. 16. marraskuuta 1845 hän kääntyi kristinuskoon ja muutti nimekseen Paul Julius Reuter. Viikkoa myöhemmin hän nai Ida Maria Elizabeth Clementine Magnusin Berliinissä. Vuoden 1848 vallankumouksen epäonnistuttua hän pakeni Saksasta Pariisiin ja pestautui ranskalaisen Charles-Louis Havas'n uutistoimistoon (josta tuli myöhemmin Agence France- Presse). Kun lennätin tuli vuonna 1851 markkinoille, Reuter perusti uutistoimisto Reuters News Agencyn Aacheniin, ja lähetteli viestejä Berliinin ja Aachenin välillä. Myöhemmin Bryssel ja Pariisi linkittyivät Reutersin verkkoon. Reuter listasi yhtiönsä Pariisin pörssiin. Vuonna 1851 Reuter palasi Lontooseen, listasi yhtiönsä Lontoon pörssiin ja perusti Reuters Groupin. 17. maaliskuuta 1857 hänestä tuli Britannian kansalainen. Lennätinlinkki Britannian ja manner-Euroopan välille rakennettiin Englannin kanaalin alitse. Lennätinlinkkiä pitennettiin länteen Corkin kaupunkiin, Irlantiin vuonna 1863. Laivat, jotka tulivat Amerikan mantereelta, saivat tätä kautta uutisia merelle ja päin vaistoin. Tieto saatiin näin perille Lontooseen ennen kuin laiva ehti satamaan, mikä oli esimerkiksi säätiedotukselle merkittävä askel. 7\. syyskuuta vuonna 1871 Saksi-Coburg-Gothan prinssi Ernst aateloi Reuterin paroniksi. Reuterilla oli kaksi poikaa ja yksi tytär. Hän kuoli Villa Reuterissa, Nizzassa, Ranskassa. Hänen ruumiinsa tuotiin takaisin Lontooseen ja haudattiin sukuhautaan West Norwoodin hautausmaalle. Luokka:Brittiläiset toimittajat Luokka:Brittiläiset yrittäjät Luokka:Saksalaiset aateliset Luokka:Brittiläiset paronit Luokka:Vuonna 1816 syntyneet Luokka:Vuonna 1899 kuolleet
Moskovan puolustuslinja

Moskovan puolustuslinja tai Moskovan puolustusalue oli Puna-armeijan toisen maailmansodan rintama, joka toimi Moskovan kaupungin viimeisenä puolustuslinjana. Se muodostui kolmesta sisäkkäisestä rintamalinjasta kaupungin ympärillä.Moscow Encyclopedia, ed. Great Russian Encyclopedia, Moscow, 1997, entry "Battle of Moscow" Saksalaisten lähestyessä Moskovan puolustuslinjan sotilaskomitea määräsi jatkuvien panssariesteiden rakentamisesta kaupungin ulkolaidalle. Syksyllä 1942 Moskovaa puolustaneissa Kalinin rintamassa, Lännen rintamassa ja Moskovan puolustuslinjassa oli yhteensä 1 890 000 miestä, 24 682 tykkiä ja mörssäriä, 3 375 panssarivaunua ja 1 170 lentokonetta. == Lähteet == Luokka:Puna-armeijan rintamat toisessa maailmansodassa
Kill

__NOTOC__ Kill on Cannibal Corpsen kymmenes studioalbumi, joka julkaistiin 21. maaliskuuta 2006. Kappaleista ”Make Them Suffer” ja ”Death Walking Terror” kuvattiin musiikkivideot. == Kappaleet == # # # # # # # # # # # # # == Kokoonpano == * George ”Corpsegrinder” Fisher – laulu * Rob Barrett – kitara * Pat O’Brien – kitara * Alex Webster – bassokitara * Paul Mazurkiewicz – rummut == Arvostelut == * About.com: About.com: Album review * Allmusic: AllMusic review * Blabbermouth: 8.5/10Blabbermouth: CD review * Imperiumi: 8/10 * Soundi: == Lähteet == == Aiheesta muualla == * * Luokka:Vuoden 2006 albumit Luokka:Cannibal Corpsen albumit
Brahenpuisto

Brahenpuisto () sijaitsee Turussa tuomiokirkon ja Porthaninpuiston välissä. Puisto on nimetty Pietari Brahen mukaan. Brahenpuiston pinta-ala on 7 200 neliömetriä. == Historiaa == Tuomiokirkkoympäristön puistoistutukset aloitettiin kuusi vuotta Turun palon jälkeen, vuonna 1833. Tuolloin alueelle toteutettiin kolme pientä puistikkoa, skvääriä: Brahenpuisto, Porthaninpuisto ja Tuomiokirkonpuisto. Brahenpuistoa laajennettiin ja uudistettiin vuosina 1886-1888 ennen Pietari Brahen patsaan pystyttämistä. Vuonna 1888 kuvanveistäjä Walter Runebergin tekemä patsas pystytettiin laajan hiekkakentän keskelle. Patsaan sijaitseminen hiekkakentällä herätti arvostelua ja vuonna 1899 tehdyn suunnitelman mukaisesti patsaan ympäristö nurmetettiin ja koristettiin kukkaistutuksilla. == Nykyaikaa == thumb|Brahenpuisto. Etualalla oleva Tuomiokirkontori on rauhoitettu autoliikenteeltä. Puiston 1800-luvulta peräisin olevia puulajeja olivat jalavat, lehmukset ja korkkipuut. Vuosikymmenten kuluessa puustoa on uudistettu. 2010-luvun lopulla Brahenpuistoa alettiin kunnostaa pyrkimyksenä saavuttaa puiston alkuperäinen ilme. Vanhoja puita jouduttiin huonokuntoisina kaatamaan. Brahenpuiston jalaviin oli iskenyt sienitauti, jalavanpakuri, joka verotti myös uusia myöhemmin istutettuja jalavia. Osa 1900-luvulla istutetuista täydennyspuista oli arkkitehtoonisesti väärässä paikassa ja poistettiin. Poistettujen puiden tilalle istutetaan jalavia, vaahteroita ja yksi kaukaasiansiipipähkinä. 1830-luvulla perustettu puisto oli nykyistä paljon pienempi, muun muassa Brahen patsaan ympäristö on uudempaa aluetta. Alkuperäisen puiston muoto tuodaan esille puuistutuksin, vaikka hahmottuva puiston kaari jääkin nykyisen puiston sisään. Puiston läpi kulkeva hiekkapintainen väylä on aikaisemmin ollut myös pyöräilijöiden käytössä. Pyöräily puiston läpi ei enää ole sallittu, vaan puiston leveä keskikäytävä on varattu jalankulkuun ja puistossa oleskeluun. Pietari Brahen patsaan ympärille on palautettu alkuperäisen asun mukaiset kukkaistutukset. Brahenpuisto kuuluu hoitoluokitukseltaan kaupungin edustuspuistoihin. == Lähteet == Luokka:Turun puistot Luokka:I kaupunginosa
Arkadianmäki

Arkadianmäki on mäki Etu-Töölössä, Helsingin keskustassa Mannerheimintien varrella. Eduskuntatalo sijaitsee Arkadianmäellä, ja paikannimeä käytetään usein eduskunnan synonyyminä tai metonyyminä ("Arkadianmäki luulee..."). 1800-luvulla alueella oli Arkadian huvila-alue, jonka mukaan myös Mannerheimintieltä Töölön halki Hietaniemeen johtava Arkadiankatu on saanut nimensä. Huvila-alueen kaakkoiskulmassa nykyisen Paasikiven aukion kohdalla sijaitsi Suomalaisen teatterin rakennus, joka tunnettiin Arkadia-teatterina. Alue on saanut nimensä kreikkalaisen maakunnan Arkadian mukaan Kreikan vapaussodan innoittamana. == Lähteet == Luokka:Etu-Töölö Luokka:Helsingin luonto Luokka:Suomen mäet
David Zinman

David Zinman (s. 9. heinäkuuta 1936 New York) on yhdysvaltalainen kapellimestari. Zinman opiskeli aluksi viulunsoittoa Ohiossa ja säveltämistä Minnesotassa. Hän pääsi opiskelemaan orkesterinjohtoa Pierre Monteuxin johdolla ja toimi hänen assistenttinaan 1961-1963. Hän on toiminut Alankomaiden kamariorkesterin kapellimestarina, Rotterdamin filharmonikoiden ylikapellimestarina ja Rochester Philharmonic Orchestran musiikillisena johtajana. Vuosina 1985-1998 hän toimi Baltimoren sinfoniaorkesterin musiikillisena johtajana. Vuodesta 1995 Zinman on toiminut Zürichin Tonhalle- orkesterin taiteellisena johtajana. Vuonna 1998 hänet nimitettiin Aspenin Musiikkijuhlien taiteelliseksi johtajaksi. Zinman on aktiivinen myös opettajana, ja vuonna 2000 hän perusti Aspenin Musiikkijuhlien yhteyteen American Academy of Conducting -kapellimestariakatemian, joka on Yhdysvaltojen merkittävimpiä nuorten kapellimestarien kouluttajia. Akatemiassa Zinmanin johdolla ovat opiskelleet mm. suomalaiset kapellimestarit Markku Laakso ja Sasha Mäkilä. Zinman vierailee säännöllisesti merkittävimpien amerikkalaisten ja eurooppalaisten orkestereiden kapellimestarina. == Lähteet == ==Aiheesta muualla== *David Zinmanin verkkosivut (englanniksi) *Zürichin Tonhalle- orkesteri (saksaksi) *Aspenin Musiikkijuhlat (englanniksi) Luokka:Yhdysvaltalaiset kapellimestarit Luokka:Grammy-palkinnon saajat Luokka:Vuonna 1936 syntyneet Luokka:Elävät henkilöt
Charles-Louis Havas

Charles-Louis Havas (5. heinäkuuta 1783 Rouen - 21\. toukokuuta 1858 Bougival, Pariisin lähellä) oli ranskalainen kirjoittaja, joka perusti uutistoimisto Agence France-Pressen (AFP). Havas käänsi aluksi tietoa Ranskan kansalliselle lehdistölle ulkomaan tiedon välitykseen. Hän käänsi suuria kansainvälisiä tapahtumia. Vuonna 1825 hän perusti yrityksen. Sen nimeksi tuli vuonna 1832 Agence Havas joka tarjosi uutisia Ranskasta ulkomailta. Havasia voidaan pitää mainonnan pioneerinä. Luokka:Ranskalaiset toimittajat Luokka:Vuonna 1783 syntyneet Luokka:Vuonna 1858 kuolleet
Steve Sem-Sandberg

Steve Sem-Sandberg (s. 16. elokuuta 1958 Oslo) on ruotsalainen kirjailija. Hän on kirjoittanut romaanitrilogian keskieurooppalaisista historiallisista naishahmoista Ulrike Meinhof, Lou Andreas-Salomé ja Milena Jesenská. ==Suomennettuja teoksia== * Theres - Romaani Ulrike Meinhofin elämästä (suom. Asta Piiroinen) Like 1997 * Kaikki katoavainen on vertausta (suom. Anu Tukala) Like 2000 * Ravensbrück (suom. Asta Piiroinen) Like 2004 ==Aiheesta muualla== *Pulkkinen, J.P.: "From the other side" Romaanin Ravensbrück englanninkielinen arvostelu Nordic Literature -lehdessä Luokka:Ruotsalaiset kirjailijat Luokka:Vuonna 1958 syntyneet Luokka:Elävät henkilöt
Transkaukasian rintama

Transkaukasian rintama () oli puna-armeijan toisen maailmansodan rintama, joka muodostettiin ensimmäisen kerran 23. elokuuta 1941 Transkaukasian sotilaspiiristä. Se uudelleenimettiin 30. joulukuuta 1941 Kaukasuksen rintamaksi, joka puolestaan jaettiin 28. tammikuuta 1942 Krimin rintamaksi ja Transkaukasian sotilaspiiriksi. Transkaukasian rintama luotiin sotilaspiiristä uudelleen 15. toukokuuta 1942. Sodan päätyttyä se muutettiin 25. elokuuta 1945 Tbilisin sotilaspiiriksi. Marraskuussa 1941 Transkaukasian rintama osallistui suunnitelman tekemiseen Krimillä olevan Kertšin takaisinvaltaamiseen ja vähentämään painetta piiritetyltä Sevastopolin kaupungilta. Maihinnousu Feodosijan kaupunkiin alkoi 29. joulukuuta 1941. Saksalaisten aloitettua vuoden 1942 kesäoffensiivin armeijaryhmä A:lla kohti Kaukasian öljykenttiä se sai vastaansa ensin Pohjois-Kaukasuksen rintaman ja syyskuusta 1942 Transkaukasian rintaman, johon Pohjois-Kaukasuksen rintaman kukistetut joukot liitettiin. == Komentajat== * kenraaliluutnantti Dmitri Kozlov * 15. toukokuuta 1942 – 25. elokuuta 1945 kenraali Ivan Tjulenev == Lähteet == Luokka:Puna-armeijan rintamat toisessa maailmansodassa
Enarete

Enarete (), joskus Ainarete (, ), oli kreikkalaisessa mytologiassa Deimakhoksen tytär ja Aioloksen puoliso ja aiolilaisten kantaäiti. Enarete ja Aiolos saivat seitsemän poikaa - Kretheus, Sisyfos, Athamas, Salmoneus, Deion, Magnes ja Perieres - ja viisi tytärtä - Kanake, Alkyone, Peisidike, Kalyke ja Perimele.Apollodoros: Bibliotheke ('Kirjasto') 1.7.3 (engl. käännös). == Lähteet == Luokka:Kreikkalaisen mytologian kuningattaret
Porthaninpuisto

Porthaninpuisto () sijaitsee Turun keskustassa Vanhan Suurtorin ja Brahenpuiston välissä. Se on nimetty Henrik Gabriel Porthanin mukaan ja siellä sijaitsee Porthania esittävä patsas. Puiston pinta-ala on 7 100 neliömetriä. Porthaninpuisto ja Vanha Suurtori ovat tulleet valtakunnallisesti tunnetuiksi joulurauhan julistamisen tapahtumapaikkana. Lisäksi puistossa järjestetään kesäisin muun muassa Turun keskiaikaiset markkinat. == Historia == Entisen Suurtorin eli Nikolaintorin ympäristöön istutettiin Turun palon jälkeen kolme puistikkoa: Porthaninpuisto, Brahenpuisto ja Tuomiokirkonpuisto, jotka olivat ainakin osittain valmiit vuonna 1835. 1850-luvun lopulla ryhdyttiin järjestämään Porthanin muistopatsaan pystyttämistä puistoon. Patsashanke herätti runsaasti huomiota, sillä kyseessä oli Suomen ensimmäinen ulos pystytetty julkinen patsas. Patsaan paljastustilaisuus pidettiin 10. lokakuuta 1864. Juhlapuheen tilaisuudessa piti Elias Lönnrot. Patsaan sijoituksen yhteydessä ravintola Pinella sai väistyä nykyiselle paikalleen. Kaikkia kolmea Suurtorin alueen puistoa kunnostettiin vuonna 1885 alkaneissa töissä. Porthaninpuistoon istutettiin puita ja pensaita sekä kunnostettiin käytäviä ja nurmikoita. Kunnostustoimien syynä oli Pietari Brahen patsas, joka pystytettiin vuonna 1888 Brahenpuistoon Uudenmaankadun toiselle puolelle. 1800- ja 1900-lukujen vaihtessa Porthanin patsaan ympärillä ollut rauta-aita ja sen kivijalka poistettiin ja patsaan ympärillä olleita kukkaistutuksia laajennettiin. Puisto aidattiin kaksinkertaisella rautaketjulla ja sinne istutettiin pensaita. == Puisto nykyään == Ravintola Pinellan korjausten takia Porthaninpuistossa tehtiin laajat arkeologiset kaivaukset vuonna 2010. kaivauksissa löydettiin muun muassa 1600-luvulla rakennetun rakennuksen kivijalka ja kellari, keskiaikaisista kerroksista löytyi puurakennusten jäänteitä ja oletettavasti 1200-luvulta peräisin oleva peltokerros, jossa olevat kyntöjäljet osoittavat alueen olleen ennen maanviljelyskäytössä. Puiston istutuksia on uusittu vaiheittain, muun muassa Vanhan Suurtorin laidalla olevan Kain Tapperin Ajan virta-taidetoksen pystyttämisen takia vuonna 2000 uusittiin kokonainen puurivi torin ja puiston rajakohdassa. Osa puiston puista on peräisin 1830-luvulta ja niitä on pyritty suojelemaan. Uusilla istutuksilla pyrittiin säilyttämään puiston alkuperäistä ilmettä ja puulajivalikoimaa on lisätty harkiten. Kaupunki käynnisti vuoden 2011 alussa hankkeen, jossa se selvittää historiallisten puistojen arvon. == Lähteet == Luokka:Turun puistot Luokka:II kaupunginosa
Flunitratsepaami

Flunitratsepaami on kemiallisesti bentsodiatsepiinijohdos, jonka lääketehdas Roche on vuonna 1970 kehittänyt unilääkkeeksi. Tunnettu flunitratsepaamijohdos on kauppanimeltään Rohypnol. Valmiste on jäänyt Suomessa pois myynnistä vuonna 1991 vähäisen menekin vuoksi. Lääkkeellä on maine tyrmäystippoina. Kemiallisesti aine muistuttaa muun muassa nitratsepaamia, joka on ollut laajalti käytetty unilääke. Flunitratsepaamin lääkinnälliset- ja sivuvaikutukset ovat samat kuin muillakin bentsodiatsepiiniryhmään kuuluvilla lääkeaineilla: uneliaisuus, tarkkaavaisuuden lasku, ahdistuksen väheneminen, lihasten rentoutuminen sekä kouristusten esto. Yhdessä muiden keskushermostoon vaikuttavien lääkkeiden kanssa flunitratsepaami saattaa aiheuttaa pahimmillaan hengityslaman ja kuoleman. Flunitratsepaamin väärinkäyttöä voinee lisätä sen suhteellisen nopeasti alkava mutta pitkäkestoinen vaikutus. ==Aiheesta muualla== *PubChem: Flunitrazepam *DrugBank: Flunitrazepam Luokka:Nitrobentsodiatsepiinit Luokka:Unilääkkeet Luokka:Fluoriyhdisteet Luokka:Seulonnan keskeiset artikkelit
Buck Dharma

Donald ”Buck Dharma” Roeser (s. 12. marraskuuta 1947 New York, Yhdysvallat) on yhdysvaltalainen Blue Öyster Cult -yhtyeen kitaristi. Hän on yhtyeen perustajajäsen. Roeser on kirjoittanut yhtyeen kuuluisat kappaleet ”(Don't Fear) The Reaper”, ”Godzilla” ja ”Burnin' for You”. Lempinimi ”Buck Dharma” on peräisin yhtyeen manageri Sandy Pearlmanilta, joka yhtyeen alkuaikoina kehitti kaikille jäsenille lempinimet, mutta vain Roeserin jäi pysyväksi. Roeserin eniten käyttämiä kitaramalleja ovat Gibson SG ja Steinberger. Hän on julkaissut myös soololevyn Flat Out vuonna 1982. Luokka:Yhdysvaltalaiset kitaristit Luokka:Vuonna 1947 syntyneet Luokka:Elävät henkilöt
Luettelo Suomen virallisen singlelistan ykkösistä vuonna 2007

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2007. Viikko Artisti Kappale Levy- yhtiö 1 Apulanta Koneeseen kadonnut Levy-yhtiö / Playground 2 Iron Maiden Different World EMI Music 3 Apulanta Koneeseen kadonnut Levy-yhtiö / Playground 4 Eric Prydz vs. Pink Floyd Proper Education Data 5 The 69 Eyes Perfect Skin Virgin / EMI 6 Ville Valo & Natalia Avelon Summer Wine Warner Music 7 Ensiferum One More Magic Potion Spinefarm Records 8 Pain Confessor Ne Plus Ultra Megamania 9 Norther No Way Back (EP) Suomen Musiikki / N-Sound 10 Kotiteollisuus Tuonelan koivut Megamania / Johanna Kustannus 11 PMMP Joku raja RCA / Sony BMG 12 Negative Fading Yourself GB Fam Records / Playground 13 Feiled Lucantrophy Lycantrophy 14 Cheek feat. Sami Saari Sun täytyy Rähinä Records 15 De Souza feat. Shena Guilty Hed Kandi 16 Darude Tell Me HMC 17 Darude Tell Me HMC 18 Sonata Arctica Paid in Full Nuclear Blast 19 Dallas Superstars Like a Superstar 16 Inch Records 20 Judge Bone’s Monstervision Welcome to Hellsinki Epic/Sony BMG 21 Hanoi Rocks Fashion Wolfgang Records 22 Yö Satukirjan sankari Poko Records 23 Reverend Bizarre Teutonic Witch Spinefarm Records 24 Ves Rain Smile for Me WLF Music 25 Kotiteollisuus Kummitusjuna (EP) Megamania / Johanna Kustannus 26 White Flame Kill the Radio North & South 27 Eppu Normaali Jokainen hetki historian Poko Records 28 Lauri Tähkä & Elonkerjuu Hetkeksi en sulle rupia Universal Music 29 Lauri Tähkä & Elonkerjuu Hetkeksi en sulle rupia Universal Music 30 Tea Tytöt tykkää EMI Music 31 Tea Tytöt tykkää EMI Music 32 Tea Tytöt tykkää EMI Music 33 Tea Tytöt tykkää EMI Music 34 Kotiteollisuus Kummitusjuna (EP) Megamania / Johanna Kustannus 35 Nightwish Amaranth Spinefarm Records 36 Nightwish Amaranth Spinefarm Records 37 Nightwish Amaranth Spinefarm Records 38 Eri esittäjiä Lasten liikennelaulu VL-Musiikki 39 Nightwish Amaranth Spinefarm Records 40 Nightwish Amaranth Spinefarm Records 41 Nightwish Amaranth Spinefarm Records 42 Nightwish Amaranth Spinefarm Records 43 Nightwish Amaranth Spinefarm Records 44 Nightwish Amaranth Spinefarm Records 45 Enrique Iglesias Tired of Being Sorry Universal Music 46 Mr. Nordic Bet Pelimiehet on kortilla Edel Records 47 Viikate Orret/Teuvo Ranka 48 Sturm und Drang Indian HMC 49 Sturm und Drang Indian HMC 50 Nightwish Erämaan viimeinen Spinefarm Records 51 Ismo Alanko Teholla Päästänkö irti Fullsteam Records 52 Eri esittäjiä Lasten liikennelaulu VL-Musiikki == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2007 Singlelista 2007
Risto Piekka

Risto Hannu Juhani Piekka, (s. 3. toukokuuta 1948 Sammatti) on pitkäaikainen ammattijärjestöaktiivi, joka toimi vuosina 1999–2007 Akavan puheenjohtajana. Piekka on koulutukseltaan valtiotieteiden maisteri. ==Ura Akavassa== Risto Piekka on ollut pitkän linjan akavalainen: hän on työskennellyt Akavassa yli 35 vuotta. Pääsihteeri Piekka syrjäytti liittokokouksessa vuonna 1999 Mikko Viitasalon, erityisesti OAJ:n Erkki Kangasnimen ja Insinööriliiton Matti Viljasen tukemana. Piekkaa pidettiin jo aiemmin puheenjohtajakandidaattina, vaikka hän ei ollut edes ehdolla. Piekassa arvostettiin hyvää työmarkkinapolitiikan kokemusta ja kykyä tiivistää AKAVAn edunvalvontaaVerkkouutiset huhtikuu 1999. http://www.verkkouutiset.fi/arkisto/Arkisto_1999/23.huhtikuu/AKAV1699.HTM . Julkisuudessa Akavaa ja Risto Piekkaa on syytetty jäämisestä taka-alalle ammattiyhdistysjulkisuudessa: lausuntoja ovat antaneet keskusjärjestöjohtajista Lauri Ihalainen SAK:sta ja Mikko Mäenpää STTK:sta. Akavalaisista julkisuudessa on ollut OAJ:n Erkki Kangasniemi. Suurinta arvostelua on kuitenkin tullut järjestön sisältä: palkkaerot ja tehtävien erilaisuus, edunvalvonnan hajautuminen muun muassa luokanopettajien (OAJ), lääkäreiden (Lääkäriliitto) ja insinöörien (Uusi Insinööriliitto) kesken on arvostelijoiden mukaan ollut sekavaa. Risto Piekka työskenteli Akavassa vuodesta 1973, josta järjestöpäällikkönä vuosina 1981–1991, pääsihteerinä 1991–1999 ja tämän jälkeen puheenjohtajana 1999-2007.CD Facta 2004. WSOY. ISBN 951-0-28676-1. Puoluetaustaltaan Piekka on kokoomuslainen.http://www.verkkouutiset.fi/arkisto/Arkisto_1999/20.elokuu/PIEK3399.HTM Piekka on Sammattiseuran puheenjohtaja.Sammattiseura ==Lähteet == Luokka:Suomalaiset elinkeinoelämän vaikuttajat Luokka:Suomalaiset ammattiyhdistysjohtajat Luokka:Vuonna 1948 syntyneet Luokka:Elävät henkilöt
José Balta

José Balta y Montero (1816–1872) oli Perun presidentti vuosina 1868–1872. Balta oli poliittinen vaikuttaja jo ennen presidentin virkaansa. Hän tuki presidentti Mariano Ignacio Pradoa tätä vastaan tehdyn vallankaappausyrityksen aikana 1868, ja toimi yrityksen jälkeen tämän hallituksessa. Hän kuitenkin syrjäytti Pradon vuonna 1867 ja otti itselleen presidenttiyden seuraavana vuonna. Presidenttinä Balta palautti maahan perustuslain ja teki valtiossa suuria sisäisiä parannuksia. Hän antoi ranskalaisille guanokaupan monopolin, minkä ansioista valtio sai suuria lainoja Euroopasta – samalla tosin vakavasti velkaantuen. Lopulta Balta syrjäytettiin ja ammuttiin. Hänen edeltäjänsä oli Pedro Diez Canseco ja seuraajansa Francisco Diez Canseco. Luokka:Perun presidentit Luokka:Teloitetut Luokka:Vuonna 1816 syntyneet Luokka:Vuonna 1872 kuolleet
Columbia (supertietokone)

Columbia on Silicon Graphicsin Nasalle suunnittelema supertietokone. Kone tuli käyttöön vuonna 2004, jolloin se oli maailman toiseksi nopein supertietokone. Se on nimetty avaruussukkula Columbian ja sen miehistön mukaan.. Tietokonetta käytetään tieteelliseen laskentaan ja simulointiin. Tietokoneella on simuloitu kahden mustan aukon törmäämistä. Columbia käyttää Linux-käyttöjärjestelmää ja useita Infiniband-kytkimiä. Alkuperäisessä konfiguraatiossa on 20 Altix-solmua 512:sta Intel Itanium 2 -prosessorilla. Huippuvaiheen konfiguraatiossa vuonna 2008 oli yhteensä 13824 ydintä ja 27 teratavua muistia joilla saavutettiin 82,9 teraflops huipputeho. LINPACK-testissä tietokone on valmistajan mukaan saavuttanut 42,7 triljoonaa laskutoimitusta sekunnissa ja 88% hyötysuhteen. Tietokoneen 400 teratavun tallennusjärjestelmään lisättiin myöhemmin 600 teratavun tallennusjärjestelmä. Tietokoneessa on 4 gigabitin tiedonsiirtojärjestelmä ja tiedon tallennukseen SGI:n CXFS- tiedostojärjestelmä. == Lähteet == == Aiheesta muualla == *Columbian tiedot TOP-500 sivustolla Luokka:Supertietokoneet Luokka:Nasa Luokka:SGI
Albert Bouchard

Albert Bouchard (s. 24. toukokuuta 1947 Watertown, New York, Yhdysvallat) on yhdysvaltalainen muusikko. Hän on Blue Öyster Cultin perustajajäsen ja soitti rumpuja yhtyeessä aina vuoteen 1981 asti. Hänen veljensä Joe Bouchard oli yhtyeen basisti. Erottuaan yhtyeestä Bouchard työskenteli Imaginos-projektin parissa joka lopulta julkaistiin Blue Öyster Cult -albumina vuonna 1988. Hän on työskennellyt myös muiden artistien kanssa kuten The Mamas & The Papas, Herman's Hermits, Spencer Davis Group, Mike Watt, Richie Stotts, Gumball, Heads Up! ja David Roter. Bouchardin veljeksillä on myös ollut oma yhtye, The Cult Brothers (myöh. The X Brothers). Viime aikoina Albert Bouchard on musisoinut oman The Brain Surgeons-yhtyeen kanssa ja hänellä on oma levy-yhtiö Cellsum Records. Luokka:Yhdysvaltalaiset rumpalit Luokka:Vuonna 1947 syntyneet Luokka:Elävät henkilöt
Joe Bouchard

Joseph "Joe" Bouchard (s. 9. marraskuuta 1948 Watertown, New York, Yhdysvallat) on yhdysvaltalainen muusikko joka toimi Blue Öyster Cultin basistina. Hänen veljensä Albert Bouchard oli yhtyeen rumpali. Bouchard lähti yhtyeestä vuonna 1986. Sen jälkeen hän on soittanut mm. Spencer Davis Groupissa ja Bouchardin veljeksillä on ollut myös oma yhtye. Joe Bouchard on myös työskennellyt paljon Alice Cooperin yhtyeessä soittaneiden Dennis Dunawayn ja Neal Smithin kanssa. Bouchard on suorittanut maisterin tutkinnon musiikissa ja toimii musiikinopettajana. Luokka:Yhdysvaltalaiset basistit Luokka:Vuonna 1948 syntyneet Luokka:Elävät henkilöt
Roberto Bolaño

Roberto Bolaño (28. huhtikuuta 1953 Santiago, Chile – 15. heinäkuuta 2003 Barcelona, Espanja) oli chileläinen kirjailija ja runoilija. Hänelle myönnettiin vuonna 1999 Rómulo Gallegosin kirjallisuuspalkinto romaanista Kesyttömät etsivät (1998) ja postuumisti National Book Critics Circle Award romaanista 2666 (2004). ==Elämä== Bolaño syntyi vuonna 1953 Santiagossa Chilessä ja muutti perheensä mukana Meksikoon vuonna 1968. Viisi vuotta myöhemmin hän palasi synnyinmaahansa tukemaan presidentti Salvador Allenden vasemmistohallintoa. Augusto Pinochetin sotilasvallankaappauksen jälkeen Bolaño pakeni ensin Meksikon ja 1973 Pariisiin ja sieltä Espanjaan, jossa hän asettui ensin Barcelonaan ja 1980-luvun alussa Gironan lähellä sijaitsevaan Blanesin kaupunkiin. Bolaño kuoli vuonna 2003 maksavaurioon.Chilean writer Bolano dies. BBC. ==Tuotanto== Bolañon tuotanto sisältää niin proosaa, runoja, novelleja kuin asiatekstiäkin. Hänen pääteoksinaan pidetään romaaneja Kesyttömät etsivät ja 2666, joista jälkimmäinen julkaistiin vuosi hänen kuolemansa jälkeen. Bolañon omaperäistä kirjoitustyyliä on vaikea lokeroida, mutta häntä on usein verrattu Jorge Luis Borgesiin. Hänen tuotannossaan on joitakin surrealismiin ja maagiseen realismiin viittaavia piirteitä, vaikka hän sanoutuikin jyrkästi eroon jälkimmäisestä tyylisuunnasta. Postuumi teos El tercer Reich (2010) kertoo saksalaisesta Udo Bergeristä, joka harrastaa ”Rise and Decline of the Third Reich” -lautapeliä ja uppoutuu siihen niin, ettei hänen elämäänsä mahdu muuta.Saksa arvostaa Bolañon saksalaista romaania. Helsingin Sanomat 22.1.2012, s. C 2. ==Teokset== *Consejos de un discípulo de Morrison a un fanático de Joyce, yhdessä A.G. Portan kanssa, 1984 (romaani) *Literatura nazi en América, 1996 (romaani) *Llamadas telefónicas, 1997 (novelleja) *Monsieur Pain, 1999 (romaani) *Tres, 2000 (runoja) *Estrella distante, 1996 (romaani) *Los perros románticos, 2000 (runoja) *Putas asesinas, 2001 (romaani) *Amberes, 2002 (romaani) *Una novelita lumpen, 2002 (romaani) *El gaucho insufrible, 2003 (romaani) *Entre paréntesis, 2004 (artikkeleita, kolumneja, haastatteluita ja puheita) *El secreto del mal, 2007 (novelleja) *La universidad desconocida, 2007 (runoja) * El tercer Reich, 2010 ===Suomennetut teokset=== Puhelinkeskusteluja (Llamadas telefónicas, 1997) Suomentanut Einari Aaltonen, Turku. Sammakko. 2017. ISBN 978-952-483-332-5 * * * * * ==Lähteet== ==Aiheesta muualla== *New York Timesin artikkeli Bolañosta. *New Yorkerin artikkeli Bolañosta. *Estrella distanten englanninnoksen arvosteluita. *Chileläisen yösoiton englanninnoksen arvostelu The Guardianissa. *Puhelinkeskusteluja arvostelu, Maailmankirjat 2017 Luokka:Chileläiset kirjailijat Luokka:Vuonna 1953 syntyneet Luokka:Vuonna 2003 kuolleet
Scuderia Ambrosiana

Scuderia Ambrosiana oli Formula 1 -sarjassa toiminut talli, joka osallistui kuuteen kisaan vuosina 1950-51 ja 1954 sekä kilpaili myös sarjan ulkopuolisissa kisoissa. Scuderia Ambrosiana toimi myös aikaisemmissa Grand Prix -kilpailuissa, joista se saavutti Targa Florio -kisoissa voiton vuonna 1951, kakkossijat vuosina 1937 ja 1939 sekä kolmossijan vuonna 1938. ==Lähteet== Luokka:Italialaiset Formula 1 -tallit
Giovanna d'Arco

Giovanna d'Arco (Jeanne d'Arc) on dramma lirico -tyylisuuntaa edustava prologin ja kolme näytöstä sisältävä ooppera, jonka sävelsi italialainen Giuseppe Verdi. Libreton oopperaan kirjoitti Temistocle Solera, ja se pohjautui Friedrich von Schillerin teokseen Die Jungfau von Orleans. Oopperan ensi-ilta oli Milanon Teatro alla Scalassa 15. helmikuuta 1845. __notoc__ ==Tausta== Ooppera on tapahtumiltaan mielenkiintoinen yhdistelmä keskiajalla käytyä satavuotista sotaa, Verdin poliittista näkemystä Italian yhdistymisestä ja vieraiden vallanpitäjien karkottamista omasta maasta. Juuri tästä sankarittaresta on tullut vieraiden joukkojen voittaja ja karkottaja. Ranskan ja Englannin kiistan ja Italian ja Itävallan kiistan välille voidaan hyvin laittaa yhtäläisyysmerkki. Oopperaan kuuluu jo luonnostaan rakkautta, kieroiluja, yliluonnollisia kykyjä. Kuninkaan ja Jeannen välillä on oopperassa tietty eroottinen jännite. Jeannen isä Giacomo on puolestaan oudon skitsofreeninen henkilö. Hän on toisinaan suuresti tytärtään rakastava isä, joka puolustaa kaikin keinoin joidenkin väheksymää tytärtään. Toisinaan hän on tätä noituudesta syyttävä juonittelija. Tavallaan isä edustaa burgundilaisia vallanpitäjiä, jotka istuivat aina kahdella tuolilla samaan aikaan. ==Roolit== *Carlo VII, Ranskan kuningas (Tenori) *Giovanna, Giacomon tytär (Sopraano) *Giacomo, DomRemin paimen (Baritoni) *Delii, kuninkaan virkamies (Tenori) *Talbot, englantilaisten korkein komentaja (Basso) *Ufficiali del re, Borghigiani, Popolo di Reims, Soldati francesi, Soldati inglesi, Spiriti eletti, Spiriti malvagi. Grandi del regno, Araldi, Paggi, Fanciulle, Marescialli, Deputati, Cavalieri e Dame, Magistrati, Alabardieri, Guardie d'onore. ==Äänitteet== *Verdi; Giovanna d'Arco (Joan of Arc). EMI Classics. Kapellimestari James Levine ja orkesterina London Symphony Orchestra. Rooleissa Sherrill Milnes, Keith Erwen, Robert Lloyd, Placido Domingo sekä Montserrat Caballe. Mukana myös Ambrosian Opera Chorus -kuoro. Äänitys 7.8.1990. ==Lähteet== *Veijo Murtomäki: Bel Canto, Guiseppe Verdi ==Aiheesta muualla== *Oopperan libretto Luokka:Giuseppe Verdin teokset Luokka:Italiankieliset oopperat Luokka:1840-luvun musiikkiteokset
Pico de Almanzor

Pico de Almanzor on Kastilian rajavuorten korkein huippu, yltäen 2 592 metrin korkeuteen. Se sijaitsee Ávilan maakunnassa, Kastilia ja Leónin alueella, Espanjan keskiosassa. Vuoren huipulle kiivettiin ensimmäisen kerran vuoden 1899 syyskuussa, jolloin sinne nousivat M. González de Amezúa ja José Ibrián. Luokka:Espanjan vuoret Luokka:Ávilan maakunta
Neleus

Neleus () oli kreikkalaisessa mytologiassa Poseidonin ja Tyron poika, ja Peliaksen kaksoisveli. Tyro oli naimisissa Kretheuksen kanssa, jonka kanssa hänellä oli yksi poika, Aison), mutta hän rakasti joen jumalaa Enipeusta. Tämä kuitenkin torjui hänen kaikki lähentelynsä. Poseidon himoitsi Tyroa ja naamioitui Enipeukseksi, ja näiden kahden suhteesta syntyivät kaksoispojat Pelias ja Neleus. Aristoteleen mukaan Tyro asetti pojat pieneen ruuheen, ja heidät löytänyt hevospaimen kasvatti nämä. Toisen version mukaan Tyro jätti lapset vuorelle, ja heidät kasvatti heidät löytänyt neito. Vartuttuaan Pelias ja Neleus etsivät Tyron ja tappoivat äitipuolensa, Salmoneuksen toisen vaimon Sideron, koska tämä oli kohdellut heidän biologista äitiään huonosti. Sidero oli piiloutunut Heran temppeliin, jossa Pelias hänet kuitenkin surmasi ja sai päällensä Heran leppymättömän vihan. Neleus ja Pelias taistelivat kruunusta, ja tämän seurauksena Neleus karkotettiin Messeniaan tullakseen Pyloksen kuninkaaksi. Herakles myöhemmin pyysi Neleusta puhdistamaan hänet verivelasta, mutta tuli torjutuksi. Herakles tappoi tämän jälkeen Neleuksen ja hänen poikansa, mukaan lukien Alastorin, mutta pois lukien Nestorin. Khloriin kanssa Neleuksella oli kolme poikaa, Pero, Alastor ja Nestor. Luokka:Kreikkalainen mytologia
Studentteatern i Åbo

Studentteatern i Åbo lyhennettynä "STÅ" on Turussa toimiva Åbo Akademin ylioppilaskunnan opiskelijateatteri. Teatteriyhdistys perustettiin vuonna 1936 ja se on siten Suomen toiseksi vanhin ylioppilasteatteri. Aktiivisa jäseniä on noin 50, määrä vaihtelee jonkin verran vuodesta vuoteen. STÅ:n toiminta koostuu mm. näytelmistä, improvisointi-illoista, kurssien järjestämisestä sekä teatterivierailuista. == Katso myös == * Studentteatern i Helsingfors Luokka:Turun teatterit Luokka:Harrastajateatterit Luokka:Suomenruotsalaiset teatterit
Alula

Alula eli pikkusiipi on linnun käsisiivessä olevan peukalon luihin kiinnittynyt sulkaryhmä. Sulkia on joko 3 tai 4, lahkosta riippuen. Alula esiintyy kaikilla nykyisillä lintulajeilla. Se on analoginen lentokoneiden siipien solakkojen kanssa. Alulan tehtävänä on lennon ohjailu, lähinnä ilmeisesti hienosäätö esimerkiksi linnun laskeutuessa tai lentäessä hitaasti ja tarkkuutta vaativasti. Alulan käyttö lisää siiven nostovoimaa. Lintu pystyy kääntelemään alulan sulkia peukaloon liittyvien lihasten avulla. Useiden varpuslintulajien nuorten yksilöiden postjuvenaalisessa sulkasadossa alulan sulat jäävät joko kokonaan tai osittain vaihtumatta, jolloin vaihtumattomia sulkia voidaan käyttää yksilön iänmäärityksen apukeinona. Alula on latinaa ja tarkoittaa pikkusiipeä. Luokka:Lintujen anatomia
Luettelo Kuussa käyneistä ihmisistä

nro astronautin nimi elinaika astui Kuun pinnalle avaruuslento 1\. Neil Armstrong 1930-2012 21. heinäkuuta 1969 Apollo 11 2\. Buzz Aldrin 1930- 21\. heinäkuuta 1969 Apollo 11 3\. Charles Conrad 1930-1999 19. marraskuuta 1969 Apollo 12 4\. Alan Bean 1932-2018 19. marraskuuta 1969 Apollo 12 5\. Alan Shepard 1923-1998 5. helmikuuta 1971 Apollo 14 6\. Edgar Mitchell 1930-2016 5. helmikuuta 1971 Apollo 14 7\. David Scott 1932- 31\. heinäkuuta 1971 Apollo 15 8\. James Irwin 1930-1991 31. heinäkuuta 1971 Apollo 15 9\. John Young 1930-2018 21. huhtikuuta 1972 Apollo 16 10\. Charles Duke 1935- 21\. huhtikuuta 1972 Apollo 16 11\. Eugene Cernan 1934-2017 11. joulukuuta 1972 Apollo 17 12\. Harrison Schmitt 1935- 11\. joulukuuta 1972 Apollo 17 NASA aloitti vuonna 2005 uusien miehitettyjen kuulentojen suunnittelemisen. NASA:n tavoitteena oli, että 13. ihminen kävelisi Kuun pinnalla vuonna 2018. NASA on kuitenkin perunut suunnitelmansa miehitetyistä Kuu-lennoista, sillä niiden tilalle on suunniteltu sittemmin miehitettyjä lentoja Marsin kiertoradalle (kuten Marsin kuihin), asteroideille ja Marsiin. Kiinalla ei ole vielä selkeitä suunnitelmia miehitetyistä kuulennoista, vaikka jotkut kiinalaiset sellaisista jo vihjailevatkin. ==Lähteet== * Kuussa käyneet ihmiset
Amerikanpitbullterrieri

Amerikanpitbullterrieri (), lyhyemmin pitbull, on Yhdysvalloista kotoisin oleva jalostettu koirarotu. Rotua rekisteröidään American Dog Breeders Associationiin (ADBA), All American Dog Registryyn (AADR), United Kennel Clubiin (UKC), Bone Fide Kennel Clubiin (BFKC) tai American Pit Bull Registryyn (APBR). Rodusta käytetään myös nimitystä pitbull. Nimi tulee koiratappeluareenasta, englanniksi pit, ja härkää muistuttavasta ruumiinrakenteesta, englanniksi bull. == Luonne ja käyttäytyminen == Rodun maahantuonti Isoon-Britanniaan kiellettiin vuonna 1991. Maassa jo ennestään olleet yksilöt tuli rekisteröidä, steriloida, korvamerkitä ja mikrosiruttaa, ja julkisella paikalla niillä piti olla kuonokoppa eikä niitä saanut pitää irti. Pitbullien puolustajien mielestä niiden huonoon maineeseen ovat syypäitä vastuuttomat koiranomistajat ja sensaatiohakuinen media. Vuonna 2019 julkaistun meta-analyysin mukaan amerikanpitbullterrierit purevat ihmisiä kasvoihin enemmän kuin muiden rotujen edustajat. Pitbullien puremat aiheuttavat myös vakavampia vammoja kuin muiden koirarotujen puremat. Tutkijat suosittelivatkin, että korkean puremisriskin koiria ei hankittaisi lapsiperheisiin. Amerikanpitbullterrieriä on käytetty terapiakoirana. == Alkuperä == 1870-luvulla staffordshirenbullterrieri saapui ensikertaa Pohjois- Amerikkaan, missä sitä käytettiin koiratappeluissa. Se oli paikallisten tappeluharrastajien mielestä kooltaan liian pieni, joten jalostus keskittyi aiempaa suurempaan kokoon, raskaampaan runkoon, kookkaampaan päähän ja leveämpään rintakehään. American Kennel Club ei kuitenkaan suostunut rekisteröimään näin syntynyttä uutta amerikkalaista rotua sen tappelutaustasta johtuen. Vuonna 1898 rodun harrastajat perustivatkin oman järjestönsä, United Kennel Club:n, ja saivat täten koiransa rekisteröityä. Vaikka koiratappelut kiellettiin Yhdysvalloissa lailla, vielä 1990-luvulla siellä tiedetään järjestetyn runsaasti laittomia otteluita, ja niissä arvioidaan kuolleen vuosittain noin 1 500 koiraa. == Pitbullmastiff == Yhdysvaltojen länsiosissa on jalostettu ns. Pit Bullmastiff, nimensä mukaisesti amerikanpitbullterrierin ja bullmastiffin välisestä risteytyksestä. Sen alkuperäinen rooli oli sama kuin pitbullilla: koiratappelut. Tarkoituksena oli saada aikaan nykyistä pitbullterrieriä kookkaampi ja voimakkaampi tappelukoira. Nämä suurikokoiset taisteluristeytykset olivat 2000-luvun alussa suosittuja maan länsirannikolla.Morris, Desmond. Dogs - The Ultimate Dictionary of Over 1000 Dog Breeds, s. 368. Trafalgar Square, 2008: North Pomfret, Vermont. == Katso myös == *Amerikanbully *Amerikanstaffordshirenterrieri *Amerikanbandoggi == Lähteet == == Aiheesta muualla == *Suomen pitbullyhdistys Paljon tietoa amerikanpitbullterrieri-rodusta, kysy/vastaa-palsta ym. *SATHY-yhdistys 1990-luvulla perustettu yhdistys, jossa runsaasti pitbull-toimintaa ja -asiaa. Luokka:Terrierit Luokka:Molossikoirat Luokka:Yhdysvaltalaiset koirarodut Luokka:Seulonnan keskeiset artikkelit
Kyrkslätt IF

Kyrkslätt Idrottsförening (KyIF) on kirkkonummelainen urheiluseura. Sen jaostoina ovat käsipallo, voimistelu, ratsastus, yleisurheilu, hiihto ja miekkailu. == Käsipallo == Jalkapallon lisäksi KyIF:n toiminta keskittyy käsipalloon. Joukkueita on palloleikkijöistä aikuisten edustus-, sarjapeli- kuin harrasteryhmiin. === Miehet === Miehet pelaavat kaudella 2020–2021 kolmosta. KyIFillä on myös harrastejoukkue. === Naiset === Naiset ovat pelanneet SM-sarjaa kaudesta 2018–2019. === Juniorit === Käsipallojaostolla on junioritoimintaa B-junioreista aina pallokouluun. Tyttöjen B-juniorit osallistuvat kaudella 2019–2020 ensimmäisenä suomalaisena joukkueena Ruotsin U-16-sarjaan. == Ratsastus == Ratsastusjaosto perustettiin vuonna 2001. Se järjestää kerhotoimintaa, ratsastuskisoja, koulutusta, retkiä sekä erilaisia tempauksia. Myös ratsastajien valmennus on mahdollista kuten myös seuran edustaminen ratsastuskisoissa. Jaosto tekee läheistä yhteistyötä ratsutila Wiknerin kanssa. == Voimistelu == Jaosto järjestää voimistelua sekä lapsille että aikuisille. == Lähteet == == Aiheesta muualla == * KyIF:n sivusto * Käsipallojaosto * Ratsastusjaosto * Voimistelujaosto Luokka:Suomalaiset jalkapalloseurat Luokka:Suomalaiset käsipalloseurat Luokka:Suomalaiset urheilun yleisseurat Luokka:Kirkkonummelaiset urheiluseurat Luokka:Vuonna 1924 perustetut urheiluseurat
Tunturi Sport

Tunturi Sport on Tunturipyörä Oy:n vuosina 1960–1976 valmistama, vuonna 1961 markkinoille tullut mopo. Aluksi Sportissa käytettiin samaa runkoa kuin niin sanotussa Pappa-Tunturissa. Tunturi Sport säilyi pääpiirteissään vuoteen 1964 asti, mutta seuraavana vuonna se sai uuden rungon, tankin (1965 valkoinen, 1966–1970 kromattu), mutta moottorina toimi edelleen 3-vaihteinen Puch. Vuonna 1970 poljinpakon poistuttua tuli Sportiin polkimien sijaan jalkatapit ja niin sanottu "kikstartti", kickstart-käynnistys. Moottori vaihtui 4-vaihteiseksi viimeiseen vuosimalliin, eli vuoden 1976 Sportiin. Moottori oli kiinnityskorvakkeiden paikkoja ja sylinteriä lukuun ottamatta melko samanlainen kuin seuraajamalli Tunturi Super Sportissa. Kahdessa viimeisessä vuosimallissa ei tankin sivuilla ollut enää nahkapehmusteita. Tunturi Sportia on myyty puhallinjäähdytteisenä (1961–1976) ja kovakromisylinterisenä (1970–1976). 4-vaihteiset puhallinjäähdytyksellä varustetut Tunturi Sportit ovat melko harvinaisia. Tunturi Sportin korvasi kehtorungolla varustettu Tunturi Super Sport. Sport
Ankkuri (Lahti)

Ankkuri on noin 4 000 asukkaan alue Lahdessa kaupungin keskustan läheisyydessä. Alueella on rantaviivaa noin kolmen kilometrin verran. Ankkuri on ollut suurten uudistusten kohteena ja nykyinen nimikin sillä on ollut vasta vuodesta 1990. Vuosina 1995–1998 uusittiin Vesijärven satama ja vuonna 2000 valmistui Sibeliustalo. Alueen rakentamisessa on keskitytty korkeatasoisuuteen ja sinne on pyritty rakentamaan kansallisesti ja kansainvälisestikin vetovoimaisia kohteita. Alueen keskellä on Ankkurikeskus, jossa on erityisesti palveluja ja yritysten toimitiloja. Ankkurikeskukseen liittyy Satamaranta, johon kuuluvat Vesijärven ja Teivaan satamat. Pohjoisessa sijaitsevat Ruoriniemen ja Ankkurirannan asuntoalueet, etelässä Ankkuripuisto. ==Historia== Ankkurin alue oli aikoinaan hyvin merkittävä teollisuuden keskittymä, josta monet kaupungin teollisuuslaitokset ovat aloittaneet. Alue valtasi vähitellen Vesijärven rantoja ja lisäksi vesialueita täytettiin maa- alan lisäämiseksi. Nykyisen Sibeliustalon paikalle perustettiin vuonna 1869 Lahden saha, johon puutavaraa tuotiin Päijänteen kautta höyrylaivoilla. Teollisen rakennemuutoksen myötä 1980-luvulla merkittäviä yrityksiä siirtyi pois tai muutti toimintaansa. == Kirjallisuutta == * * luokka:Lahden kaupunginosat
Wilderness

Wilderness (televisioesityksessä Suomessa myös nimellä Wilderness – luonnon armoille) on vuonna 2006 tehty brittiläinen kauhuelokuva, jonka on ohjannut Michael J. Bassett. Elokuva kertoo ryhmästä nuorisorikollisia, jotka kuljetetaan autiolta vaikuttavalle saarelle alkeellisiin oloihin. Pian nuoret saavat tietää, että he eivät ole yksin saarella. Saarella on joku tai jokin, jolla on tappavan nopea varsijousi ja laumallinen verenhimoisia koiria. Nuorten ainoa mahdollisuus on alkaa taistella tätä saarella asuvaa pahuutta vastaan. == Näyttelijät == == Lähteet == Luokka:Vuoden 2006 brittiläiset elokuvat Luokka:Brittiläiset kauhuelokuvat Luokka:Michael J. Bassettin ohjaamat elokuvat